20/07/2017 | Administración LocalMunicipal
Dodro
Anuncio de bases do XXX Premio Poesía Eusebio Lorenzo Baleirón

ANUNCIO Bases de participación no XXX Premio de Poesía Eusebio Lorenzo Baleirón 2017 A Xunta de Goberno Local na sesión ordinaria do día 12 de xullo de 2017 adoptou, entre outros, por unanimidade dos concelleiros presentes na sesión, o seguinte ACORDO: Primeiro. –Aprobar as Bases de participación no XXX Premio de Poesía Eusebio Lorenzo Baleirón 2017. Segundo. –Publicar as bases no Boletín Provincial da Coruña, así como na páxina web municipal e no taboleiro de anuncios do Concello de Dodro. BASES XXX PREMIO DE POESÍA EUSEBIO LORENZO BALEIRÓN 2017 1. O Concello de Dodro, para honrar a memoria do seu ilustre poeta e contribuír á promoción da poesía galega, manifestación sobranceira da nosa literatura, convoca a XXX edición do PREMIO EUSEBIO LORENZO BALEIRÓN.2. Poderán presentarse a este concurso os/as poetas de calquera nacionalidade, sempre e cando os traballos presentados estean escritos en lingua galega e se axusten aos parámetros normativos do xénero narrativo que se convoca.3. Os traballos presentados deberán ser orixinais e inéditos, non comprometidos con editorial algunha e non premiados nin presentados a outro concurso pendente de fallo no momento de enviar os orixinais a este certame, o cal se acreditará xuntando aos documentos unha declaración xurada, debendo ter unha extensión mínima de 500 versos e máxima de 800.4. Os exemplares presentaranse, inescusablemente, por cuadriplicado, mecanografados, en papel tamaño DIN A-4, a dous espazos, soamente polo anverso, debidamente encadernados ao seguinte enderezo: “XXX Premio de Poesía Eusebio Lorenzo Baleirón” Concello de Dodro Tallós, 32 15981 Dodro - A Coruña 5. Os traballos entregaranse sen identificar co nome do autor, e asinados cun pseudónimo e un lema. Nun sobre pechado detallarase o nome, apelidos, dni, declaración xurada da autoría e orixinalidade da obra, breve currículo, dirección e teléfono do autor. No exterior do sobre indicarase o título do traballo e o lema. Así mesmo, remitirase no mesmo sobre un pendrive ou cd con copia orixinal.6. O período de admisión quedará aberto dende o día seguinte á publicación do extracto desta convocatoria no Boletín Oficial da Provincia da Coruña, e pecharase ás vinte e catro horas do día 9 de novembro de 2017.7. O Concello de Dodro designará un xurado de varios membros de recoñecida obxectividade e competencia no xénero da poesía, así como na crítica literaria, presidido polo alcalde e sendo secretario/a, actuando con voz e sen voto, un membro da corporación municipal. O Concello de Dodro nomeará a un coordinador responsable do adecuado funcionamento do certame.8. Leranse todos os traballos presentados que reúnan os requisitos formais establecidos nesta convocatoria, polo que poderá declararse deserto o premio.9. A participación no concurso implica a aceptación e conformidade destas bases e, no non previsto nas mesmas, estarase suxeito ao que ditamine o xurado.10. O fallo do xurado darase a coñecer nun acto que terá lugar na Casa da Cultura do Concello de Dodro o día 2 de decembro de 2017. A entrega do premio realizarase o día 16 do mencionado mes. As obras non premiadas serán devoltas aos autores/autoras que así o soliciten no prazo dun mes a contar dende o día do fallo, e para o caso que non se realice dita solicitude, serán destruídas tanto en formato papel como os arquivos electrónicos. O autor/autora comprométese a estar presente no acto de entrega e presentación da obra premiada, na data sinalada, así como en todos os actos promocionais que se acorden.11. A dotación do premio ascende a 2.300 €, importe sobre o que se efectuará a correspondente retención fiscal. O dito importe terá á súa vez o carácter de anticipo de dereitos de autor pola primeira edición da obra. O autor/autora recibirá gratuitamente 25 exemplares da mesma.12. O Concello de Dodro comprométese a publicar a obra gañadora, dentro do ano 2018, cunha editorial de recoñecido prestixio.13. Para os efectos de cumprir co previsto no artigo 17.3. b da Lei xeral de subvencións, a presente convocatoria publicarase no Boletín Oficial da Provincia da Coruña. Dodro, 17 de xullo de 2017. O alcalde Valentín Alfonsín Somoza